Potskerf 2015-06-21 - Blancogemeente
Baie welkom by vanoggend se Uitstuur-Erediens gelei deur Cornie Pretorius & Francois Mulder
TEKS: Matt 38
DOOP: Vanoggend word Thoman en Anelia O'Neil se dogtertjie
Natascha gedoop. Gods rykste seën word julle toegebid.
VERGADERINGS NA DIE EREDIENS VANOGGEND:
Kindergroepleiers in kerk
Blanco Uitreik in Konsistorie (paar praktiese reëlings)
SONDAG 28 JUNIE: DANKSONDAG
Gemeente Plaaslike uitreik begin.
Here meer as ooit kom ek, saam met ander gelowiges, om te bid vir ons gemeente. Met diepe smeking roep ons uit: "Here raak ons harte aan. Help ons om met volkome afhanklikheid aan U vas te gryp. Breek die trots en eiewilligheid wat so diep in ons gewortel is. Maak ons mense wat sal besef hoe absoluut nietig en swak ons regtig is. O Gees van God, maak van ons arm-van-gees-mense. Mense totaal en al afhanklik van U. Laat ons dit wat U in Joh 15:5 kom sê, verstaan en ook uitleef: "... sonder My kan julle niks doen nie." Laat ons nooit 'n tree gee sonder die diepe besef van afhanklikheid aan U nie. Help ons om in U te bly soos die wingerdstok en die loot.
Sondag 14 Junie se spesiale deurkollekte was vir Instituut vir Blindes(Sinodale) en die bedrag van R267.50 is ingevorder. Baie dankie vir jou bydrae.
Sondag 28 Junie se Spesiale Deurkollekte is vir Gemeente Hulpfonds (Sinodale).